ferðamála - , iðnaðar - og nýsköpunarráðherra við fyrirspurn frá Hönnu Katrínu Friðriksson um raforkuflutning í Finnafirði . 1 . Hvernig hyggst ráðherra bæta raforkuflutning í Finnafirði til að tryggja framkvæmdir og framtíðarstarfsemi á svæðinu , sbr. samstarfssamning sem var undirritaður í apríl sl. um þróun og uppbyggingu hafnarstarfsemi í Finnafirði og svar við fyrirspurn á þskj. 1815 frá 145. löggjafarþingi um aðkomu ríkisins að því að bæta raforkuflutning á svæðinu ? Hinn 10. maí 2016 undirritaði þáverandi iðnaðar - og viðskiptaráðherra viljayfirlýsingu um samstarf við Bremenports , sveitarfélögin Langanesbyggð og Vopnafjörð og verkfræðistofuna Eflu . Viljayfirlýsingin fjallar um forvinnu sem nauðsynlegt er að sinna áður en ákvörðun verður tekin um uppbyggingu í Finnafirði . Kemur þar m.a. fram að ráðuneyti munu á tímabilinu fela stofnunum sínum að forkanna vegtengingu svæðisins , flutningskerfi raforku , ýmis lagaleg málefni og undirbúa samfélagslega greiningu . Samstarfssamningurinn sem undirritaður var í apríl sl. er samstarfssamningurinn á milli sveitarfélaganna Langanesbyggðar og Vopnafjarðarhrepps , Bremenports og verkfræðistofunnar Eflu . Íslenska ríkið hefur ekki aðkomu að þeim samningi . Í samræmi við viljayfirlýsinguna frá 2016 er áætlað að ráðuneytin skili sínum hluta forvinnunnar í janúar 2020 í formi skýrslu til ríkisstjórnar . Í þeirri skýrslu verður meðal annars fjallað um innviði raforkukerfisins á svæðinu af hálfu Orkustofnunar . Ljóst er að uppbyggingu hafnarstarfsemi í Finnafirði mun kalla á fjárfestingu í flutnings - og dreifikerfi raforku og á eftir að greina það nánar í framangreindri skýrslu . Hið svæðisbundna flutningskerfi Landsnets á Norðausturlandi nær að Kópaskeri og svæðisbundna flutningskerfið á Austurlandi nær norður til Vopnafjarðar . Á milli þessa staða rekur Rarik dreifikerfi sem þjónar Raufarhöfn , Þórshöfn og Bakkafirði ásamt dreifbýli . Á árinu 2021 áformar Rarik að endurnýja þá 10 km sem eftir er að endurnýja af 33 kV línunni frá Kópaskeri að Raufarhöfn með lagningu 33 kV raflínu . Unnið er að eflingu á flutningskerfi Norðausturlands með lagningu Kröflulínu 3 en það er 220 kV háspennulína , mun liggja milli Kröflu og tengivirkis í Fljótsdal . Henni er ætlað að tryggja stöðugleika raforkukerfisins á Norður - og Austurlandi . 2 . Hver er tímarammi þessa verkefnis ? Áætlað er að framangreindri samantekt ráðuneytanna um verkefnið verði skilað til ríkisstjórnar í byrjun næsta árs og munu þá liggja fyrir nánari upplýsingar um tímaramma . Fyrirhugað er að ákvarðanir hvað varðar aðkomu íslenska ríkisins verði teknar í framhaldi af því . 3 . Hvert er kostnaðarmatið og hefur verið gert ráð fyrir kostnaði í fjárlögum fyrir næsta ár ? Ekki liggur fyrir ákvörðun um hver aðkoma íslenskra stjórnvalda verður að verkefninu , sbr. framangreint . Ekki liggur fyrir kostnaðarmat , né er gert ráð fyrir kostnaði í fjárlögum 2020 vegna verkefnisins . 4 . Liggur fyrir kostnaðar - og ábatagreining fyrir Ísland vegna þessa verkefnis , m.a. með tilliti til atvinnuuppbyggingar ? Ef svo er , hver er niðurstaða þeirrar greiningar ? Ef ekki , hvenær má vænta þess að sú vinna fari fram ? Í tilefni af framangreindri samantekt sem skilað verður til ríkisstjórnar í janúar 2020 hefur að beiðni samgöngu - og sveitarstjórnarráðuneytis verið unnið að samfélagslýsingu á verkefninu . Munu hún liggja fyrir í byrjun árs og verður hún lögð fyrir ríkisstjórn .